Brigi
Brigi (ka Briģi, latgali keeles Brygi) on küla (vidējciems) Lätis Ludza piirkonnas, Briģi valla halduskeskus. Brigi asub merepinnast 125 meetri kõrgusel Brigi järve põhjakaldal ja jääb piirkonna keskusest Ludzast 27 ning Riiast 295 kilomeetri kaugusele. Külas on raamatukogu, postkontor ja rahvamaja. Seal asub katoliku kirik, külast lõunas on Briģi raudteepeatus. Küla on esmamainitud 1784. aastal. 1923. aastal ehitati sinna vallamaja, kuigi küla oli juba varem olnud Janovole valla halduskeskus. Nõukogude perioodil oli küla kohaliku kolhoosi keskasulaks. 2008. aastal oli külas 320 elanikku, 2020. aastal 275.